CELEX: C2007/235/33
Language: da
Date: 2007-10-06 00:00:00
Title: Sag T-290/07: Sag anlagt den 31. juli 2007 — MIP Metro mod KHIM — Metronia (METRONIA)

6.10.2007   
            
            
               DA
            
            
               Den Europæiske Unions Tidende
            
            
               C 235/18
            
         Sag anlagt den 31. juli 2007 — MIP Metro mod KHIM — Metronia (METRONIA)
   (Sag T-290/07)
   (2007/C 235/33)
   Stævningen er affattet på engelsk
   Parter
   
      Sagsøger: MIP Metro Group Intellectual Property GmbH & Co. KG (Düsseldorf, Tyskland) (ved lawyer J.-C. Plate)
   
      Sagsøgt: Kontoret for Harmonisering i det Indre Marked (Varemærker og Design)
   
      Anden part i sagen for appelkammeret: Metronia, S.A. (Madrid, Spanien)
   Sagsøgerens påstande
   
               —
            
            
               Afgørelse truffet den 29. maj 2007 af Andet Appelkammer ved Kontoret for Harmonisering i det Indre Marked (Varemærker og Design) i sag R 1315/2006-2 annulleres, for så vidt som klagen blev afvist, da den ikke var i overensstemmelse med artikel 8, stk. 1, litra b), i forordning nr. 40/94.
            
         
               —
            
            
               Harmoniseringskontoret tilpligtes at betale sagens omkostninger, herunder omkostningerne i forbindelse med indsigelses- og klagesagen.
            
         Søgsmålsgrunde og væsentligste argumenter
   
      Ansøger om EF-varemærket: Metronia, S.A.
   
      Det omhandlede EF-varemærke: EF-figurmærket »METRONIA« for varer i klasse 9, og for varer og tjenesteydelser i klasse 20, 28 og 41 — ansøgning nr. 3 387 834
   
      Indehaver af det i indsigelsessagen påberåbte varemærke eller tegn: MIP Metro Group Intellectual Property GmbH & Co. KG
   
      Det i indsigelsessagen påberåbte varemærke eller tegn: Det nationale figurmærke »METRO« for varer og tjenesteydelser, bl.a. i klasse 9, 20, 28 og 41.
   
      Indsigelsesafdelingens afgørelse: Medhold i indsigelsen og afslag på ansøgningen i dens helhed.
   
      Appelkammerets afgørelse: Afslag på indsigelsen og antagelse af ansøgningen til behandling.
   
      Søgsmålsgrunde: Tilsidesættelse af artikel 8, stk. 1, litra b), i Rådets forordning (EF) nr. 40/94.
   Sagsøgeren har gjort gældende, at den anfægtede afgørelse er i strid med artikel 8, stk. 1, litra b), i Rådets forordning (EF) nr. 40/94, for så vidt som appelkammeret fastslog, at der ikke er risiko for forveksling mellem de omtvistede varemærker, på grund af den manglende lighed mellem de omhandlede tegn.